"Video killed the radio star …" | Poerdezmerdez
"Video killed the radio star …"
14 Vrydag Jun 2019
Ons kuier soms op Wilge (in die middel tussen Kusile en Kendal kragstasies) en Wilge lê in 'n holte waar die sein so elke drie dae 'n tydelike verskyning maak en die son net soms by uitkom.
Die kuiers daar gebeur op die stoep, om die kombuistafel en in die stikamer. En dis lippeklap van aankoms tot vertrek. Soms is dit dieselfde stories wat ons vorige kere gehoor het, soms kry die stories stertjies by en soms verander die karakters se name. Maar dis nog steeds lekker kuier en lekker lag.
Helaas, met die koms van Openview TV en die nuwe wêreld wat vir hulle oop gegaan het (wyer horisonne as SABC 1 – 3 en E-TV), staar almal na die verligte boksie in verwondering en vergeet skoon van gesels. Omdat ons die meeste van die reekse en flieks reeds gesien het (Openview is bietjie agter), is dit vir ons ou nuus.
Dis sad. Ons gun hulle die nuwe horisonne, maar ons mis die gesprekke. Ten minste kuier ons nog om die vuur en die tafel, ons het dit nie heeltemal verloor nie.
Video killed the radio star, TV killed the personal connection.
3 thoughts on ""Video killed the radio star …""
Junie 14, 2019 om 1:18 nm
O, en ek kan woedend word as ek by mense kuier en hulle tv blêr die hele tyd. Hoekom het jy my dan oorgenooi? Ek kan mos tv kyk by my eie huis. Ek sit myne af wanneer iemand by die voordeur inloop, al is dit net buurman wat die pos kom afgee.
Junie 14, 2019 om 1:33 nm
Eish…sosm dink ek ons moet weer die TV laat aanskakel, maar dan sien ek die vrede en kalmte en dan is ek bly ons is TV-loos.
Junie 15, 2019 om 4:19 nm
Ooooooo, ek het op Kendall groot geword! Ai, laat jy my nou verlang. Ek soon vergeet mense gesls nie. My maatjie van st 3 het op Wilge gebly en ons is nog masters. Geniet dit en gooi 'n kllippie inni bos vir my🙏🌻